ซิโน-ไทยฯเซ็นสร้างรถไฟสายสีม่วงแล้ว
ซิโน-ไทยฯได้ฤกษ์เซ็นสัญญาก่อสร้างรถไฟฟ้าสายสีม่วง บางใหญ่-ราษฎร์บูรณะ
21 ม.ค. 2553

ซิโน-ไทยฯได้ฤกษ์เซ็นสัญญาก่อสร้างรถไฟฟ้าสายสีม่วง บางใหญ่-ราษฎร์บูรณะ
บริษัท ซิโน-ไทย เอ็นจีเนียริ่ง แอนด์ คอนสตรัคชั่น (STEC)แจ้งตลาดหลักทรัพย์ว่า วันที่ 20 ม.ค.ที่ผ่านมา บริษัทฯ ได้ลงนามสัญญาจ้างโครงการก่อสร้าง รถไฟฟ้าสายสีม่วง บางใหญ่ - ราษฎร์บูรณะ ช่วงบางใหญ่ – บางซื่อ   สัญญาที่ 2: งานโครงสร้างยกระดับ (ฝั่งตะวันตก) กับการรถไฟฟ้าขนส่งมวลชนแห่งประเทศไทย มูลค่าโครงการ 1.31หมื่นล้านบาท  (ไม่รวมภาษีมูลค่าเพิ่ม)         ระยะเวลาก่อสร้าง  1,350 วัน (นับจากวันเริ่มงานก่อสร้าง)ทั้งนี้โครงสร้างยกระดับระยะทางประมาณ 11 กม. รวมสถานี 8 แห่ง